Diari Oficial de la Generalitat Valenciana


Sumari del DOGV 7818, del 30-06-2016 (2016/4972)

Extracte de la Resolució de 22 de juny de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7818

Data del DOGV
:   30-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4972


Data del document
:   22-06-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 22 de juny de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2016. [2016/4972]  
BDNS (identif.): 309656.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
Així mateix, es troba disponible en l'adreça web:  
http://www.inclusio.gva.es/web/igualdad-diversidad  
  
Primer. Beneficiàries  
Entitats sense ànim lucratiu que figuren inscrites, en la data de presentació de la sol·licitud, en el Registre General dels Titulars d'Activitats de Serveis i Centres d'Acció Social de la Comunitat Valenciana, i disposen de seu central o delegació permanent a la Comunitat Valenciana.  
  
Segon. Objecte  
Finançar els programes d'interès general en matèria d'igualtat en la diversitat, a través dels projectes que concretament es relacionen en l'annex A de la resolució i aquells altres d'interès general proposats per les entitats representatives del sector de les famílies, el col·lectiu de les persones lesbianes, gais, transsexuals, bisexuals i intersexuals (d'ara endavant LGTBI), al poble gitano i a les víctimes de la violència de les conductes d'odi.  
  
Tercer. Bases reguladores  
Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats sense ànim de lucre per a finançar programes de suport a la igualtat en la diversitat (DOCV 7799, 07.06.2016).  
  
Quart. Dotació pressupostària  
La dotació per a cada línia és la següent:  
Línia S1331: Programa per a la igualtat i la inclusió del poble gitano.  
Finalitat: desenvolupar activitats vinculades al poble gitano en tots els àmbits.  
Consignació pressupostària: 633.500 €.  
  
Línia S5151: Programa per a la igualtat de lesbianes, gais, transsexuals, bisexuals i intersexuals.  
Finalitat: recolzar programes i actuacions que contribuïsquen al benestar i la igualtat de lesbianes, gais, transsexuals, bisexuals i intersexuals.  
 Consignació pressupostària: 60.000 €.  
  
Línia S6489: Programes de famílies.  
Finalitat: recolzar programes que contribuïsquen al benestar de les famílies.  
Consignació pressupostària: 89.283,31 €.  
  
Línia S7108: Programes de defensa i promoció de la diversitat familiar.  
Finalitat: finançament de programes que tinguen per objecte la defensa i la promoció dels diferents tipus de famílies.  
Consignació pressupostària: 175.000 €.  
  
Línia S6735: Programes d'atenció a les víctimes de violència d'odi.  
  
Finalitat: recolzar programes i actuacions dirigits a la sensibilització, la formació i la prevenció de la violència i delictes d'odi, així com a l'atenció de víctimes de la dita violència, derivades de prejuís basats en el racisme, origen ètnic, religió o creences, orientació i identitat sexual, diversitat funcional, exclusió social o qualsevol altra circumstància o condició social o personal.  
Consignació pressupostària: 115.000 €.  
  
Cinqué. Termini de presentació de sol·licituds  
Quinze dies naturals a comptar de l'endemà de la publicació de la present resolució en el Diari Oficial de la Comunitat Valenciana.  
  
  
Sisé. Forma de presentació de les sol·licituds  
Exclusivament per via electrònica, mitjançant la sol·licitud telemàtica accessible en la seu electrònica de la Generalitat  
https://sede.gva.es.  
  
Seté. Criteris de valoració de les sol·licituds  
S'estableixen en els articles 5 i 6 de l'ordre.  
  
Vuité. Justificació  
Les entitats beneficiàries hauran de presentar la documentació de caràcter econòmic justificativa de l'import concedit i una memòria tècnica relativa a l'actuació subvencionada.  
  
València, 22 de juny de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.